
 Z A P I S N I K
11. sjednice Vijeća Mjesnog odbora Žitnjak održane, 28. travnja 2022.,

u prostorijama mjesne samouprave Mjesnog odbora Žitnjak, s početkom u 18.00 sati

NAZOČNI ČLANOVI VIJEĆA:
1. Mario Kovačić
2. Slavica Marinković
3. Sanja Šutej
4. Ivan Bedek

5. Marko Lijović

OSTALI PRISUTNI: Matija Raos – potpredsjednik Vijeća Gradske četvrti Peščenica-Žitnjak, Svjetlana Miholić, Maja Gavran, Angelina Ahmetović, 

Predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje

D N E V N I   R E D

1. Aktualna komunalna problematika. 
2. Razno: izvješća, pitanja i  prijedlozi.

Ad 1.)  Aktualna komunalna problematika.

Predsjednik Vijeća Mario Kovačić naglašava da su u materijalima dobili zahtjev građana iz ulice III. Struge sa zamolbom za izmještanje usporivača prometa .
Nakon kratke rasprave Vijeće jednoglasno donosi sljedeći
Z a k l j u č a k

o uklanjanju uzdignutih ploha u ulici III. Struge kod kbr. 35
Vijeće Mjesnog odbora Žitnjak razmatrajući dopis stranke za uklanjanje uzdignutih ploha u ulici  III. Struge kod kbr. 35., smatra da nema potrebe za uklanjanjem usporivača.

Ad 2.)  Izvješća, pitanja i prijedlozi.

Predsjednik Vijeća Mario Kovačić napominje vijećnicima da su tri stranke zatražile prisustvovanje na sjednici Vijeća Mjesnog odbora. Stranke su uredno poslale zamolbe na mail mjesnog odbora te su im se iste i odobrile. 
Ukratko pozdravlja stranke te im daje riječ.
Maja Gavran, stanovnica ulice Žitnjak II. odvojak napominje da želi prijaviti nelegalno navažanje građevinskog otpada u ulici Žitnjak II. odvojak k.č. 2579, 2578, 2577 i 4211/4 k.o. Žitnjak. 
Predsjednik Vijeća napominje da će kontaktirati nadležnog komunalnog redara te da će se problem nastao nelegalnim navažanjem građevinskog otpada riješiti u što je moguće kratkom roku.

Svjetlana Miholić također je prijavila navažanje nelegalnog glomaznog otpada u ulici Žitnjak II. odvojak preko puta kbr. 18. 

Predsjednik Vijeća napominje da će se i taj problem riješiti s komunalnim redarom u što moguće kratkom roku.

Angelina Ahmetović postavlja pitanje vezano za asfaltiranje ulice Žitnjak Kovačići.

Predsjednik Vijeća napominje da je ulica stavljena u Plan građenja komunalne infrastrukture i javnih površina Grada Zagreba za 2022. godinu.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 19.00 sati.
KLASA:024-08/22-03/859
URBROJ:251-13-11-11-22-4
Zagreb, 28. travnja 2022. 

Zapisnik sastavio: 
_________________
Mario Kovačić
                 
                                                                                                                    Predsjednik

 Vijeća Mjesnog odbora

                  Žitnjak
           Mario Kovačić

